Tesla dropper gratis livstids-navigation

Der følger ikke længere gratis livstids-navigation med elbiler fra Tesla. Standard Connectivity-pakken, der leverer Google Maps, har nemlig fået en tidsbegrænsning. Men bare rolig, den fungerer fortsat i gavmilde otte år, inden der skal betales.

Tesla skriver nu på sin hjemmeside:

“Standard Connectivity er inkluderet i dit køretøj uden yderligere omkostninger i otte år fra den første dag, dit køretøj blev leveret som nyt af Tesla, eller den første dag, det blev taget i brug (for eksempel brugt som demonstrations- eller servicekøretøj), alt efter hvad der kommer først.”

Ud over Standard Connectivity tilbyder Tesla også en betalt pakke, kaldet Premium Connectivity. Den koster 99 kroner om måneden og tilbyder visualisering af trafikken på kortet, overvågningstjenesten Sentry Mode og internetforbindelse via mobilnetværket til andre ting du skal bruge at bruge internettet til i bilen, såsom video- og musikstreaming.

Herunder et overblik over de to pakker og deres indhold. Som det ses, indeholder Standard-pakken udelukkende dataforbrug til at benytte Google Maps.

Connectivity-pakker | Standard | Premium
Navigation | ✓ | ✓
Live trafikvisualisering | – | ✓
Sentry Mode – se livekamera | – | ✓
Kort med satellitvisning | – | ✓
Streaming af video | – | ✓
Caraoke | – | ✓
Streaming af musik | – | ✓
Internetbrowser | – | ✓

Kilde: Tesla

Teslas nye begrænsning har (naturligvis) skabt en del negative kommentarer fra ejere og andre ude på supportsiderne. Men sandt at sige har Tesla gjort overgangen så blid som mulig. For nyligt lancerede de en softwareopdatering, der har gjort det muligt at bruge sin mobiltelefon som wifi-hotspot, så man helt kan undgå Teslas pakker, hvis man vil.

Tesla dropper gratis livstids-navigation